# Wen Jiabao

| Wen Jiabao |
| --- |
|  |
| Født | 溫家寶 15. sep. 1942 (83 år) Tianjin |
| Beskjeftigelse | Politiker, geolog, samfunnsøkonom, ingeniør  |
| Embete | * Vice Premier of the State Council of the People's Republic of China (1998–2003)
* Kinas statsminister (2003–2013)
* Medlem av Kinas politbyrå (1997–2012)
* Director of the General Office of the Chinese Communist Party (1986–1993)
* medlem av politbyråets stående komité til Kinas kommunistparti (2002–2012)
 |
| Utdannet ved | Tianjin Nankai High School China University of Geosciences |
| Ektefelle | Zhang Peili |
| Mor | Yang Zhiyun |
| Barn | Wen Yunsong Wen Ruchun |
| Parti | Kinas kommunistparti (1965–) |
| Nasjonalitet | Kina |
| Medlem av | Politbyråets stående komité til Kinas kommunistparti (2002–2012) |
| Signatur |
|  |
|

---

Wen Jiabao på Commons |

**Wen Jiabao** (forenklet kinesisk: 温家宝, tradisjonell kinesisk: 溫家寶; pinyin: *Wēn Jiābǎo*, Wade-Giles: *Wen Chia-pao*, født 1942) er en kinesisk politiker. Fra 2003 til 2013 var han Folkerepublikken Kinas statsminister, eller mer presist Formann for Folkerepublikkens Statsråd.

## Tidlig liv og virke

Wen Jiabao ble født i det daværende fylket Beijiao i Tianjin. I 1960 begynte han studier ved det geologiske institutt i Beijing, og tok doktorgrad der. Han ble medlem av Det kinesiske kommunistparti i 1965. Under kulturrevolusjonen dro han som tekniker til provinsen Gansu, der han i 1978 ble visedirektør for det geologiske embede. I 1982 kom han tilbake til Beijing og ble i 1983 stedfortredende minister for geologi og mineralressurser og i 1985 stedfortredende direktør for Det kinesiske kommunistpartis sentralkomites byrå. I 1986 overtok han ledelsen for byrået.

Etter Tiananmendemonstrasjonene i 1989 ble den reformvennlige partiformannen Zhao Ziyang fjernet fra sin stilling, men Wen Jiabao, som ble oppfattet som å stå på samme linje, opplevde intet slikt under de partiutrenskningene som fulgte. Årsaken er uklar.

I 1998 ble Wen Jiabao visestatsminister, og ansvarlig for landbruk og finanser.

## Statsminister

I mars 2003 avløste han Zhu Rongji som statsminister, og med det vervet har han særlig tilsyn med kinesisk økonomi. Wens første store prøve som statsminister ble å håndtere SARS-krisen i februar-mars 2003, da han avskjediget flere partifunksjonærer for deres passivitet.

Wen hadde en folkeligere framtoning enn kommunistpartiets samtidige leder Hu Jintao og hadde flere opptredender i samband med nasjonale katastrofer. I 2008 fremstod han flere ganger blant annet under snøstormene i januar og under katastrofarbeidet etter jordskjelvet i Wenchuan.

Den 15. mars 2013 ble han avløst som statsminister av Li Keqiang.

## Privatliv

Wen Jiabao er gift med Zhang Peili, ekspert på juveler og investor. Hun har bare sjelden opptrådt sammen med Wen i offentligheten. Wen Yunsong, som leder Unihub Global Networks, er sønn av Wen Jiabao.

Wen er kjent for sin bruk av kinesisk poesi for å formidle politiske og diplomatiske budskap, eller i svar til journalister, eller for å innlede taler.

## Referanser

## Eksterne lenker

* (en) Wen Jiabao – kategori av bilder, video eller lyd på Commons

* (en) Wen Jiabao – galleri av bilder, video eller lyd på Commons
* (en) Wen Jiabao hos China Vitae
* Wikiquote: Wen Jiabao – sitater
* "Recalling Hu Yaobang When I Return to Xingyi" [Kinesisk: 再回兴义忆耀邦]: an essay written by Wen as a eulogy of Hu Yaobang. The article originally appeared in *The People's Daily* on 15 April 2010.
* Wen Jiabao på Facebook
* Wen Jiabao biography @ China Vitae, the web's largest online database of China VIPs Arkivert 28. august 2006 hos Wayback Machine.
* The Age – Who is Wen Jiabao?
* How to pronounce Wen Jiabao
* Wen says China's reforms irreversible